آوروپا بیرلیگینین دوغو آغ‌دنیز ایله باغلی تحریم قرارینا تورکییه بؤیوک میللت مجلیسیندن اورتاق تپکی گلدی.
اورتاق آچیقلاما‌دا "قیبریس تورکونون و تورکییه جمهوریتینین حقوق و چیخارلارینین گؤرمزدن گلینمه‌سینی قیناییریق" دئییلدی.
عدالت و قالخینما پارتیسی، جمهوریت خالق پارتیسی، میللیت‌چی حرکت پارتیسی و اییی پارتینین ایمضالادیغی اورتاق آچیقلامانی قروپ باشقان وکیللری اوخودو.
آچیقلاما‌دا تورکییه و قوزئی قیبریس تورک جمهوریتینین دوغو آغ‌دنیزده نفت آختاریلماسینین، ان طبیعی حاق اولدوغو وورغولاندی.
تورکییه و قوزئی قیبریس تورک جمهوریتینین، هئچ بیر باسقییا بویون ایمه‌دن اولوسلارآراسی حقوق‌دان ایر‌لی گلن مشروع حاقلارینی قورویاجاق قدرته صاحب اولدوغو قید اولوندو.
یاپدیریملارین حقوقا ضد و قبول ائدیلمز اولدوغونون قید ائدیلدیگی اورتاق بیلدیریده، آوروپا بیرلیگینه، عدالت‌لی و طرف‌سیز توتوم سرگیله‌مه چاغریسی ائدیلدی.
تورکییه‌نین دوغو آغ‌دنیزده‌کی آختارما فعالیتینین دستکلندیگی وورغولاندی.
آچیقلاما‌دا، "اورتاق دوروشوموز قرارلیلیقلا داوام ائد‌جک‌دیر" مئساژی وئریلدی.
